ปี 57คอร์รัปชันต่ำสุดในรอบ 5 ปี นักธุรกิจจ่ายเงินใต้โต๊ะลดลง 2 แสนล้านบาท
มหาวิทยาลัยหอการค้าไทย เผยหลังประชาชนให้ความสำคัญกับการปราบปรามคอร์รัปชันมากขึ้น และ คสช.ปราบปรามจริงจัง ทำให้เอกชนจ่ายเงินใต้โต๊ะปี 2557 ลดลงเหลือ 5–15% ต่ำสุดในรอบ 5 ปี และเสียหายลดลงจากปี 2553–2556 ถึง 200,000 ล้านบาท ทำให้รัฐบาลมีเงินกระตุ้นเศรษฐกิจให้ขยายตัวเพิ่มขึ้นได้อีก 0.5– 0.7% ของจีดีพี แต่ยังมีเงินใต้โต๊ะอยู่ระดับ 150,000 ล้านบาท,นางเสาวณีย์ ไทยรุ่งโรจน์ อธิการบดีมหาวิทยาลัยหอการค้าไทย เปิดเผยถึงดัชนีสถานการณ์คอร์รัปชันไทย ที่สำรวจจากกลุ่มตัวอย่างทั่วประเทศ 2,400 ตัวอย่างในกลุ่มประชาชน ผู้ประกอบการ/ ภาคเอกชน และข้าราชการ/ภาครัฐ เมื่อเดือน ธ.ค. 2557 ว่า ดัชนีสถานการณ์คอร์รัปชันไทย อยู่ที่ระดับ 49 เพิ่มขึ้นจาก 46 ในการสำรวจเมื่อเดือน มิ.ย.2557 ขณะที่ดัชนีสถานการณ์คอร์รัปชันในปัจจุบันอยู่ที่ 47 เพิ่มขึ้นจาก 45 และดัชนีแนวโน้มสถานการณ์อยู่ที่ 50 เพิ่มขึ้นจาก 47 โดยหากดัชนีมีค่าเข้าใกล้ 100 แสดงว่าสถานการณ์คอร์รัปชันมีปัญหาลดลง หรือสถานการณ์ดีขึ้น,ทั้งนี้ เมื่อแบ่งการสำรวจเป็น 4 หมวด พบว่า ดัชนีทุกหมวดปรับตัวดีขึ้นทั้งหมด โดยดัชนี ปัญหาและความรุนแรงของปัญหาคอร์รัปชัน อยู่ที่ 42 เพิ่มขึ้นจาก 39 ดัชนีการป้องกันการคอร์รัปชัน อยู่ที่ 51 เพิ่มขึ้นจาก 46 ดัชนีการปราบปรามการคอร์รัปชันอยู่ที่ 54 เพิ่มขึ้นจาก 48 และดัชนีการสร้างจริยธรรมและจิตสำนึกอยู่ที่ 49 เพิ่มขึ้นจาก 51,ส่วนความเสียหายของการทุจริต ที่ประเมินจากงบประมาณประเภทจัดซื้อจัดจ้างของหน่วยราชการ พบว่า ผู้ประกอบการที่ทำธุรกิจกับภาครัฐต้องจ่ายเงินเพิ่มพิเศษแก่ข้าราชการ/นักการเมือง เพื่อให้ได้สัญญามากที่สุด 5-15% ของงบประมาณเท่านั้น ต่ำสุดในรอบ 5 ปี โดยตั้งแต่การสำรวจปี 2553-2556 พบว่า ผู้ประกอบการต้องจ่ายเงินใต้โต๊ะเพื่อให้ได้สัญญาเฉลี่ยมากถึง 25-35%,ส่วนเดือน มิ.ย.2557 จ่ายเงินใต้โต๊ะเฉลี่ยเหลือ 15-25%,เดือน ธ.ค.2557 การจ่ายเงินใต้โต๊ะของเอกชนที่ลดลงเหลือเฉลี่ย 5-15% คิดเป็นมูลค่า 50,254.5-150,763.4 ล้านบาท จากงบประมาณจัดซื้อจัดจ้างของหน่วยราชการและรัฐวิสาหกิจ รวม 1.005 ล้านล้านบาท หรือคิดเป็น 1.99-5.97% ของงบประมาณรายจ่าย 2.252 ล้านล้านบาท และคิดเป็น 0.41-1.22% ของผลิตภัณฑ์มวลรวมในประเทศ (จีดีพี) ที่ 12.364 ล้านล้านบาท ซึ่งการลดการเรียกเงินสินบนลงทุกๆ 1% ส่งผลให้เงินจากการคอร์รัปชันลดลง 10,000 ล้านบาท,นางเสาวณีย์กล่าวต่อถึงทัศนคติและจิตสำนึกต่อการทุจริตว่า ผู้ตอบส่วนใหญ่ถึง 91% ระบุไม่เห็นด้วยกับคำพูดที่ว่าการทุจริตเป็นเรื่องไกลตัวไม่ได้เกี่ยวกับตัวเองโดยตรง เพิ่มขึ้นจาก 89% ในการสำรวจครั้งก่อน,นอกจากนี้ ผู้ตอบ 85% ระบุไม่เห็นด้วยกับคำพูดที่ว่าการที่รัฐบาลทุจริตแต่มีผลงานและทำประโยชน์ให้สังคมเป็นเรื่องรับได้ เพิ่มขึ้นจาก 83% ส่วนอีก 81% ระบุไม่เห็นด้วยกับคำพูดที่ว่าการให้สินน้ำใจ เงินพิเศษเล็กๆน้อยๆแก่เจ้าหน้าที่รัฐเป็นเรื่องไม่เสียหาย เพิ่มขึ้นจาก 80% ขณะที่ความสามารถที่จะทนทานต่อการทุจริตคอร์รัปชันได้อยู่ที่ 2.48 จากเต็ม 10 คะแนน (0 คะแนน หมายถึงเกลียดหรือไม่สามารถทนต่อการทุจริตได้ และ 10 คะแนน หมายถึง สามารถทนต่อการทุจริตได้) ลดลงจาก 2.50 คะแนนในการสำรวจครั้งก่อน,ส่วนเมื่อถามถึงประสิทธิภาพการทำงานในการต่อต้านการทุจริตของสำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) พบว่า ผู้ตอบส่วนใหญ่ 43% ระบุมีประสิทธิภาพปานกลาง เพิ่มขึ้นจาก 35 ในการสำรวจครั้งก่อน ส่วนอีก 27% ตอบไม่มีประสิทธิภาพ และ 28% ตอบมีประสิทธิภาพ มีเพียง 2% ที่ตอบไม่ทราบ/ไม่มีความเห็น,ทั้งนี้ เมื่อคิดเป็นคะแนนความเชื่อมั่นต่อ ป.ป.ช. และองค์กรอิสระอื่นๆ ที่ต่อต้านคอร์รัปชัน อยู่ที่ 5.23 คะแนน จากเต็ม 10 คะแนน (เชื่อมั่นมากที่สุด) เพิ่มขึ้นจาก 5.20 ในการสำรวจครั้งก่อน,ด้านนายธนวรรธน์ พลวิชัย ผู้อำนวยการศูนย์พยากรณ์เศรษฐกิจและธุรกิจ มหาวิทยาลัยหอการค้าไทย กล่าวว่า ผู้ประกอบการที่ทำธุรกิจกับภาครัฐมีการจ่ายเงินเพิ่มพิเศษแก่ข้าราชการหรือนักการเมืองที่ทุจริตเพื่อให้ได้สัญญาเฉลี่ยที่ 5-15% ต่ำสุดในรอบ 5 ปี เพราะภาคประชาชนติดตามอย่างใกล้ชิด และรัฐบาลภายใต้การบริหารงานของคณะรักษาความสงบแห่งชาติ (คสช.) เข้มงวดในการปราบปราม จนนักธุรกิจและข้าราชการ หรือนักการเมืองไม่กล้าจ่ายเงินหรือรับเงินมากนัก,การเรียกรับเงินลดลงเหลือ 5-15% ถือเป็นสัญญาณที่ดีที่สถานการณ์การคอร์รัปชันในไทยลดลงอย่างมาก โดยหากเทียบการสำรวจล่าสุดกับช่วงปี 2553-2556 พบว่าการเรียกรับเงินใต้โต๊ะลดลง 10-20% หรือมูลค่าความเสียหายลดลง 100,000-200,000 ล้านบาทต่อปี ทำให้รัฐบาลใช้เงินดังกล่าวกระตุ้นเศรษฐกิจให้ขยายตัวเพิ่มขึ้นได้อีก 0.5-0.7% ของจีดีพี ประกอบกับนโยบายการกระตุ้นเศรษฐกิจของรัฐบาล รวมถึงการลงทุนโครงสร้างพื้นฐานและราคาน้ำมันที่ลดลงจะทำให้เศรษฐกิจขยายตัวตามเป้าหมายที่ตั้งไว้ 3-4% แน่นอน.
มหาวิทยาลัยหอการค้าไทย เผยหลังประชาชนให้ความสำคัญกับการปราบปรามคอร์รัปชันมากขึ้น และ คสช.ปราบปรามจริงจัง ทำให้เอกชนจ่ายเงินใต้โต๊ะปี 2557 ลดลงเหลือ 5–15% ต่ำสุดในรอบ 5 ปี และเสียหายลดลงจากปี 2553–2556 ถึง 200,000 ล้านบาท  
เสาวณีย์ ไทยรุ่งโรจน์,ดัชนี,คอร์รัปชัน,สำรวจ,ลดลง,นักธุรกิจ,เงินใต้โต๊ะ,ทุจริต,ธนวรรธน์ พลวิชัย